open-index/open-wikipedia-markdown huggingface dataset:
איגוד המתכננים בישראל

**איגוד המתכננים בישראל** הוא ארגון המייצג את אנשי המקצוע העוסקים בתכנון ערים ואזורים בישראל. 

איגוד המתכננים בישראל נוסד בשנת 1965 תחת השם: **האיגוד לתכנון סביבתי בישראל** והוא מייצג ומאחד את העוסקים בתכנון ערים, אזורים וסביבה בישראל, מהמגזר הציבורי, הפרטי והאקדמי. איגוד המתכננים הוא אחד מהארגונים המקצועיים בתחום התכנון והבנייה המוכרים על ידי משרד הפנים ובחקיקה והוא בין הגופים הממליצים על נציגים למוסדות התכנון, המועצה הארצית, ועדות התכנון המחוזיות, המקומיות והנושאיות. באיגוד חברים מתכנני ערים ואזורים, גאוגרפים, אדריכלים, כלכלנים, משפטנים, סוציולוגים, מומחים למדיניות ציבורית, סטטיסטיקאים ועוד. מטרת האיגוד היא לייצג מבחינה מקצועית את ציבור המתכננים בישראל ולהפיץ את הידע המקצועי בתחום.

הפעילות השוטפת של האיגוד כוללת ערבי ומפגשי עיון ודיון, כנס שנתי מקצועי וסיורים מקצועיים לחברי האיגוד. החברים מקבלים מידע שוטף באמצעות הניוזלטר השבועי "מה בתכנון". בין השאר מתקבל ומופץ מידע גם על פעילויות בחו"ל ומידע מאיגודים מקצועיים אחרים עימם משתף איגוד המתכננים פעולה ובהם: עמותת האדריכלים, ארגון אדריכלי הנוף, האיגוד הישראלי למדעי האזור, מרכז השל, האגודה הגאוגרפית הישראלית והאיגוד הבינלאומי למתכנני ערים ואזורים (ISOCARP) בו איגוד המתכננים רשום כחבר מן המניין. לאיגוד אתר אינטרנט בו קיים פנקס המתכננים, הכולל מידע על החברים. 

בנוסף מייצג איגוד המתכננים את ציבור המתכננים בדיונים על הרפורמה בתכנון ומתערב במכרזים ובחוקים אשר עלולים לפגוע באיכות התכנון, או בזכויות המתכנן.

## המבנה הארגוני
את ענייני האיגוד מנהל ועד נבחר. לצד הוועד פועלות מספר ועדות: ועדת קבלה, ועדת ביקורת, בית דין. כיום בראש האיגוד עומדות המתכננות גב' תמי גבריאלי ודר' רחל קטושבסקי. פרופ' ערן רזין משמש כסגן יו"ר האיגוד.

## פעילויות קיימות ומתוכננות
הפעילויות השוטפות של האיגוד כוללות ערבי ומפגשי עיון ודיון, כנס מקצועי שנתי בשנת 2020 הוא התקיים עיר שדרות  וכן סיורים מקצועיים לחברי האיגוד. בין השאר מתקבל ומופץ מידע גם מאיגודים מקצועיים אחרים עמם אנו משתפים פעולה וביניהם: עמותת האדריכלים, מרכז השל, האגודה הגאוגרפית הישראלית, וגם **האיגוד הבינלאומי לתכנון ערים ואזורים (ISOCARP)** - בה איגוד המתכננים בישראל רשום כחבר מן המניין. בנוסף מוציא הארגון את ביטאון "**תכנון**" מדי שנה.

## אמנת המתכננים
לאיגוד המתכננים אמנה המתחייבת לחברה ולקהילה, לצמיחה ולשגשוג, למקום ולמרחב הציבורי, לסביבה ולבריאות הציבור, למגוון תרבותי ולהתחדשות, לניידות יעילה, למחוביות לעיר ולשטחים הפתוחים, לתכנון בר-קיימא, למסגרות החוק ולאיכות השלטון, לשיתוף הציבור, למקצועיות רב-תחומית ולאתיקה וכן לאיכות.

## הרפורמה בארגון
כיום הארגון פועל בתור ארגון מתנדבים ובשנת 2018 הוצעה לראשונה רפורמה כדי להפוך את הארגון לאיגוד מקצועי זאת למרות שעדיין אין בארץ מספיק בתי ספר ללמוד המקצוע והשתלמות מקצועית מספקת לעומת מדינות אחרות.

## ראו גם
* ISOCARP
* מתכנן ערים ואזורים

## קישורים חיצוניים

* 
* איגוד המתכננים בישראל
* 

קטגוריה:גאוגרפיה עירונית
קטגוריה:ישראל: תכנון עירוני
Sympathy for the Devil

**Sympathy for the Devil** (בתרגום חופשי: "סימפתיה לשטן", או "אהדה לשטן") הוא שיר שבוצע על ידי להקת הרוק הבריטית הרולינג סטונז. השיר נכתב על ידי מיק ג'אגר וקית' ריצ'רדס יצא לאור ב-6 בדצמבר 1968, בתוך האלבום Beggars Banquet. מגזין הרולינג סטון דירג אותו במקום 32 ברשימת "500 השירים הגדולים בכל הזמנים".

הלהקה הקליטה גרסת רמיקס של השיר, אשר יצאה כסינגל ב-2003.

## השיר
השיר מסופר מנקודת מבטו של לוציפר, מבוצע על ידי סולן הלהקה מיק ג'אגר. בתחילה עבדו חברי הלהקה על השיר תחת השם "The Devil Is My Name", בטרם נבחר השם הנוכחי.

בריאיון לרולינג סטון אמר ג'אגר: "מריאן (פייתפול) הביאה לי ספר לקרוא, האמן ומרגריטה של בולגאקוב שבדיוק תורגם לאנגלית ויצא לאור בבריטניה. זה התחבר לי לרעיון שקיבלתי מספרות צרפתית" ישנה". בשיר מציג עצמו השטן ומבקש מהשומעים חמלה ואהדה. השטן מתאר כיצד ליווה את האנושות משחר הבריאה וכי היה אחראי לטרגדיות שונות בהיסטוריה האנושית, בהן רצח ניקולאי השני, קיסר רוסיה, רצח קנדי, מתקפת הבליצקריג במלחמת העולם השנייה ועוד. היה זה רעיונו של ריצ'רדס להקליט את השיר בסגנון סמבה. הבמאי הצרפתי ז'אן-לוק גודאר, שבדיוק עבר לגור באנגליה, תיעד את תהליך יצירת השיר באולפני אולימפיק בלונדון.

במשך השנים הוקלטו לשיר מספר גרסאות, בהן של גאנז נ' רוזס (שהוקלטה לפסקול הסרט ראיון עם הערפד) ושל אוזי אוסבורן.

## נתוני מכירות

## קישורים חיצוניים

## הערות שוליים

קטגוריה:שירי להקות
קטגוריה:שירי הרולינג סטונז
קטגוריה:Guns N' Roses
קטגוריה:שירים באנגלית
קטגוריה:שירים על השטן
קטגוריה:מחלוקות סביב טענות לתועבה במוזיקה
קטגוריה:שירי פלטינה באוסטרליה
קטגוריה:סינגלים בהוצאת גפן רקורדס
אדם בן כלב

**אדם בן כלב** הוא ספר מאת יורם קניוק אשר ראה אור בהוצאת עמיקם ב-1969. הספר עוסק בחייהם של ניצולי השואה בישראל ובהתמודדותם עם הצלקות הנפשיות העמוקות שהם נושאים עמם.

## עלילה
הספר מגולל את סיפורו של אדם שטיין, יהודי שעד פרוץ המלחמה נחשב לגדול בדרני גרמניה, ובעל קרקס מצליח. קומנדנט קליין, מפקד מחנה השמדה, מטיל על אדם לשעשע את הצועדים בדרכם האחרונה במחנה (כולל בני משפחתו שלו), וכן לשמש ככלבו של הקומנדנט. אדם שטיין שורד את השואה בזכות כשרונותיו.

במהלך הספר מתוארות ההתרחשויות בבית חולים פסיכיאטרי לניצולי השואה בערד, שבו מאושפז אדם שטיין לאחר עלייתו לארץ ישראל. מרגע הגיעו למוסד, אדם נכנס לתפקידים שונים כגון מנהיג, מורה, חבר, מאהב, יועץ, פסיכולוג, אל ואב, תוך ניהול מערכת יחסים אינטימית עם אחת האחיות, ושיחות רבות עם שלל דמויות מעברו אשר אינם בין החיים.

## תגובות לספר
בתקופה שבה יצא הספר, נראה כי הציבור הישראלי התקשה לעכל אותו, בשל השילוב בין טרגי לקומי, ססגוניותו, הפנטזיות שלו ושאלות שהעז להעלות לגבי השואה, שחרגו מהמקובל עד אז בספרות ובדיון התרבותי. בספרו היה קניוק הראשון להתמודד עם נושא האמצעים הספרותיים של גרוטסקה ואבסורד ביחס לשואה, ובחן אותה דרך טשטוש גבולות בין מציאות ובדייה, צדק ורשע, הומור ואימה, שיגעון ושפיות.

הספר הודפס במהדורות חוזרות רבות, תורגם ל-51 שפות וזכה לביקורות חיוביות.

## עיבודים לספר בתיאטרון ובקולנוע
בשנת 1993 הוצגה הצגה המבוססת על הספר בתיאטרון גשר, בבימויו של יבגני אריה. אלכסנדר צ'רבינסקי עיבד את הספר למחזה ומארק איווניר תרגם אותו לעברית. בתפקידים הראשיים שיחקו איגור מירקורבנוב, ישראל דמידוב ויבגניה דודינה. ההצגה הוצגה באוהל קרקס שנבנה לתכלית זו והוצב בפארק הירקון, להקת התיאטרון הסתובבה בעולם עם האוהל והציגה בתוכו. "אדם בן כלב" הציגה במשך שנים רבות.

בשנת 2008 עובד הספר גם לסרט הקולנוע "אדם בן כלב", בבימויו של פול שרדר ובכיכובם של ג'ף גולדבלום, וילם דפו, דרק ג'קובי, איילת זורר, יבגניה דודינה, חנה לסלאו, עידן אלתרמן ודרור קרן.

**תמונות מתוך ההצגה "אדם בן כלב" בתיאטרון גשר**:

קובץ:Sasha and Igor in Adam Resurrected.jpg|ישראל דמידוב (מימין) ואיגור מיקרובנוב (משמאל)
קובץ:Adam Resurrected.jpg|
קובץ:Adam Resurrected gesher four.jpg|
קובץ:Adam Resurrected gesher third.jpg|
קובץ:Adam Resurrected Gesher.jpg|


## לקריאה נוספת
* גיטה אבינור, "היכל אלהים בלב המדבר" (על "אדם בן כלב"), '''השקף אחורה בעצב: מאמרים בביקורת הספרות העברית''', 1974

## קישורים חיצוניים

* ההצגה "אדם בן כלב", באתר הרשמי של תיאטרון גשר בתיאטרון גשר
* קטע ווידאו מתוך ההצגה "אדם בן כלב", בערוץ היוטיוב של תיאטרון גשר

קטגוריה:ספרי יורם קניוק
קטגוריה:ספרי 1969
קטגוריה:ספרים על השואה
קטגוריה:ספרים שעובדו לסרטים
קטגוריה:ספרי ידיעות ספרים
מבני קבורה עגולים בפלמחים

[שמאל|ממוזער|250px|דגם מבנה קבורה ב[מוזיאון בית מרים - הים ומלואו]]
**מבני הקבורה העגולים** הם שרידים ארכאולוגיים של מבנים מאבן אשר שימשו לקבורת גלוסקמאות מהתקופה הכלקוליתית. האתר התגלה בשנת 2005 במהלך העבודות להקמת מתקן התפלה שורק בפארק תעשיות פלמחים. 
## תיאור האתר
המבנים, שצורתם לרוב עגולה, עשויים אבני גוויל מכורכר מקומי, וקוטרם כשניים עד שלושה מטרים. בתוך המבנים הונחו גלוסקמאות כורכר, אחת או שתיים במספר, אשר שימשו לקבורה משנית של המת. בנוסף נמצאו מבני קבורה בעלי מתאר סגלגל ומלבני. באתר נחשפו כ-50 מבנים שלרובם פתח מלבני חתום בלוח אבן הפונה לכיוון צפון, בהם נחשפו מצבות ממוקמות בתוך נישות הפונות מזרחה. המבנים מסודרים בשורות ישרות והמרווחים ביניהם רוצפו באבני כורכר קטנות, עובדות המעידות על תכנון מראש של האתר. לפי הממצאים, אתר הקבורה היה פעיל במשך כמה דורות. נחשפו ארבע-חמש שכבות של מבני קבורה. ייתכן שכל מבנה שימש כאתר קבורה של משפחה גרעינית.

סימני פולחן נוספים הם כלי חרס שנמצאו בגומחות שנחצבו סמוך למצבות, או בגומחות ששולבו בקיר לידן, במקצת המבנים. על רצפת אחד המבנים, קרוב לאחת המצבות, נמצאו סימני שרפה. גם בתוך אחד הכלים שהוצאו מהגומחות היו סימני שרפה.

תארוך המבנים לתקופה הכלקוליתית נעשה באמצעות הבזיכים שנמצאו באתר. הבזיך מהווה "מאובן מנחה" לתקופה הכלקוליתית. ייחודו של בית הקברות בנוסף למצב השתמרותו, הוא בגילוי מבני אבן לראשונה במישור החוף, שבתוכם קבורות עצמות הנפטרים בגלוסקמות כורכר.

מנהגי קבורה כלקוליתיים ידועים מאתרים רבים בישראל, כגון במערת הקבורה בפקיעין וחדרה. המאפיין העיקרי שלהם הוא קבורה בגלוסקמאות מחומרי גלם שונים, בגדלים ובעיטורים מגוונים.

## ראו גם
*בית הקברות מתקופת הברונזה המאוחרת בחוף פלמחים

## לקריאה נוספת
* עופר בר-יוסף ויוסף גרפינקל, **הפרהיסטוריה של ארץ ישראל**, הוצאת ספרים אריאל, ירושלים, 2008.
* אמיר גורזלזני, "בית קברות מן התקופה הכלקוליתית בפלמחים-צפון", **[[קדמוניות]]**, בהוצאת החברה לחקירת ארץ-ישראל ועתיקותיה, שנה ל"ט, חוברת 132, תשס"ז, 2006 עמ' 94-87
* אמיר גורזלזני, רונה וינטר-לבנה, אנג'לינה דגוט וואדים שוסטין, "פלמחים (צפון)". **[[חדשות ארכאולוגיות]]** 124, 2012.

## קישורים חיצוניים

* מבני קבורה בפלמחים, באתר רשות העתיקות

## הערות שוליים

פלמחים
קטגוריה:אתרים כלקוליתיים
קטגוריה:ארץ ישראל: קברים ובתי קברות
קטגוריה:מועצה אזורית גן רווה
קטגוריה:פלמחים
מרצ'ין מרוז'ינסקי

**מרצ'ין מרוז'ינסקי** (בפולנית: **Marcin Mroziński**; נולד ב-26 בספטמבר 1985 באינוברוצלב, פולין) הוא שחקן, זמר ומנחה טלוויזיה פולני.

## ביוגרפיה
מרוז'ינסקי החל את קריירת המוזיקה שלו בגיל 8, כאשר הוא השתתף בתוכנית ילדים בה התחרה בשירה. בשנת 1997 הוא ניצח בתחרות שירים צרפתית שנערכה ברדז'יוב. כמו כן, הוא ייצג את אירלנד בפסטיבל הבינלאומי "Singing Mask", בו הוא סיים במקום השני, וכן הוא הגיע לשלב חצי הגמר בתוכנית כישרונות בפולין.

מאז 1998 הוא החל להנחות תוכניות טלוויזיה בפולין, וב-2010 הוא הנחה את השעשועון "Staraoke" שצולם בלונדון. מרוז'ינסקי דבב מספר פעמים בערוץ דיסני בגרסה הפולנית. בין היתר הוא דבב ב"הנסיכה והצפרדע", "ג'ונאס", "סקובי-דו", "בובספוג מכנסמרובע", "גארפילד" ו"פוקימון".

## תיאטרון
מרוז'ינסקי למד במשך שלוש שנים בבית ספר תיכון באינוברוצלב. בשנת 2004, לאחר שסיים את לימודיו בתיכון, הוא נרשם לבית ספר למשחק של האקדמיה לתיאטרון על-שם אלכסנדר זלורביץ' בוורשה.

מרוז'ינסקי שיחק בשני מחזות. הופעת הבכורה שלו הייתה כאשר שיחק את התפקיד הראשי ב"פנטום האופרה". הוא שיחק גם במחזמר "Boyband", שם גילם את הדמות הראשית, שון, סולן להקת "Freedom". באביב 2010 הוא לוהק לתפקיד מריוס במחזמר "עלובי החיים" בתיאטרון "רומא".

## אירוויזיון
ב-14 בפברואר 2010 השתתף מרוז'ינסקי בקדם האירוויזיון הפולני כדי לנסות לייצג את פולין באירוויזיון. 10 זמרים השתתפו באותו ערב, אולם בסוף הערב הוא ניצח בהפרש ניכר על-פני שאר המתמודדים, כאשר הוא קיבל כ-34% מסך הקולות המצביעים, בעוד המקום השני קיבל כ-15% מסך קולות המצביעים.
ב-25 במאי 2010 הוא הופיע באירוויזיון 2010 שנערך באוסלו, עם השיר "Legenda" ("אגדה") איתו הוא הגיע רק למקום ה-13 בשלב חצי הגמר, דבר שלא העניק לו כרטיס עלייה לשלב הגמר.

## קישורים חיצוניים

* 

## הערות שוליים

קטגוריה:זמרים פולנים
קטגוריה:משתתפי אירוויזיון 2010
קטגוריה:שחקני תיאטרון פולנים
קטגוריה:מנחי טלוויזיה פולנים
קטגוריה:נציגי פולין באירוויזיון
קטגוריה:פולנים שנולדו ב-1985
ג'ולייטה של הרוחות

**ג'ולייטה של הרוחות** (באיטלקית: **Giulietta degli spiriti**) הוא סרט קולנוע סוריאליסטי משנת 1965 בבימויו של פדריקו פליני. היה זה סרטו הראשון באורך מלא של פליני בצבע. ג'ולייטה של הרוחות זכה בפרס גלובוס הזהב עבור הסרט הזר הטוב ביותר.

## עלילה
ג'ולייטה (ג'ולייטה מזינה) בוחנת את תת-ההכרה שלה ואת אורח-חייה המשונה של שכנתה הסקסית, סוזי (סנדרה מילו), בעוד היא מנסה להתמודד עם חיי השיגרה ועם בעלה הנואף (מריו פיסו) המדכא אותה. ככל שתשוקותיה, כמו גם שדיה, נעשים יותר ויותר נגישים לה, מודעותה העצמית גוברת בהדרגה, ולבסוף היא זוכה בעצמאות.

## קישורים חיצוניים

קטגוריה:סרטי 1965
קטגוריה:סרטים איטלקיים
קטגוריה:סרטי פדריקו פליני
קטגוריה:זוכי פרס גלובוס הזהב לסרט הזר הטוב ביותר
ראש ממשלת מצרים

**ראש ממשלת מצרים** (בערבית: **رئيس الوزراء المصرى, رئيس الحكومة**) הוא (כפי שתפקידו מכונה רשמית) יושב ראש מועצת השרים של מצרים ועל פי החוקה של מצרים הוא ראש המפלגה הגדולה ביותר בפרלמנט המצרי. תפקיד ראש ממשלת מצרים נוצר ב-18 באוגוסט 1878.

מאז סוף שנות ה-70 עברו ממשלות מצרים טלטלות רבות וחילופי גברי אינסופיים, בשל סכסוך בינן לבין נשיא המדינה. אולם מאז 1981 שומרת מפלגת השלטון, המפלגה הלאומית הדמוקרטית, על רוב בפרלמנט.

ראש הממשלה הנוכחי הוא מוסטפא מדבולי, שמכהן כראש ממשלה דה פקטו מ-7 ביוני 2018, וכראש ממשלה דה יורה מ-14 ביוני 2018.

## סמכויות
על פי תיקונים לחוקה המצרית מ-1980, הנשיא עוסק בענייני חוץ וביטחון בעוד שראש הממשלה אחראי על מדיניות הפנים והכלכלה. ראש הממשלה מתמנה על ידי הנשיא. ראש הממשלה אחראי לניסוח מדיניות הממשלה במגוון נושאים, והוא האחראי לניהולם הסדיר של משרדי הממשלה.

## ראשי ממשלת מצרים
### המאה ה-19
אף שהלכה למעשה נוצר התפקיד ב-1878, כבר ב-1857 היה במצרים תפקיד מקביל דומה בשם יושב ראש הקבינט.

### תחת שלטון האימפריה העות'מאנית (1878–1914)
בתקופה זו שלטו במדינה הח'דיוים משושלת מוחמד עלי: אסמאעיל פאשא, תאופיק פאשא ועבאס חלמי השני אשר הודח על ידי הבריטים ב-1914

### סולטנות מצרים (1914–1922)
בתקופת סולטנות מצרים שלטו חוסיין כאמל ואחריו פואד הראשון שבסיום תקופת הסולטנות יהפוך למלך מצרים

### ממלכת מצרים (1922–1953)
בממלכת מצרים שירשה את הסולטנות שלטו המלכים: פואד הראשון ופארוק שהודח במהפכת הקצינים החופשיים ועל הנייר מונה בנו פואד השני שהיה תינוק ושימש באופן רשמי מלך עד ביטול המונרכיה במאי 1953

### רפובליקת מצרים (1953–1958)

### הרפובליקה הערבית המאוחדת (1958–1971)
### הרפובליקה הערבית של מצרים (1971 ואילך)

## ראו גם
* נשיא מצרים
* סגן נשיא מצרים
* ממשלת מצרים

## קישורים חיצוניים

* 

*
קטגוריה:ממשלת מצרים
טמרין לבן-שפתיים

**טמרין לבן-שפתיים** (שם מדעי: *Saguinus labiatus*) הוא מין של פרימט מסוג טמרין. תפוצתו ביער האמזונאס בברזיל ובצפון בוליביה ומזרח פרו. כמו שאר הטמרינים הוא שוכן עצים ופעיל יום.

## מאפיינים
הטמרין נמצא לרוב בגובה על העצים בגוב של 10 מטר מפני הקרקע כאשר הם עולים לגובה של עד 18 מטר על מנת לישון, כחלק מהאסטרטגיה שלהם להימנע מטורפים. הם חיים בלהקות בין 4 לבין 15 פרטים בשטח של 335 דונם כאשר יש חפיפה של 40% מהשטח בין להקות שונות. צפיפות המין 18.6 פרטים לקמ"ר.

קדמת גופו אדומה, גבו כסוף, גפיו וזנב שחורות, פניו שחורות, כאשר על השפתיים והאף שיער לבן רב. קיים כתם לבן על האוזניים שלעיתים משולב בצבע אדום. משקל הזכר בין 400 לבין 505 גרם, ואילו משקל הנקבה בין 380 לבין 490 גרם. אורך הגוף הוא 23–26 ס"מ ואורך הזנב 34–41 ס"מ.
* טמרין לבן-שפתיים ג'ופריי: הגב בצבע אפור. השליש העליון של זנבו אדמדם.
* טמרין לבן-שפתיים תומאס: צוואר וחזה שחורים מתחתם ועד לרבע הזנב בצבע כתום.
* טמרין אדום-בטן: כל קדמת גופו אדומה.

כל קבוצה מכילה נקבה וזכר שליטים ורק הם מתרבים. משך ההיריון 140–150 ימים שלאחריה נולדים תאומים לא זהים בין חודשים אוקטובר לדצמבר. לאחר הלידה כל הקבוצה לוקחת חלק בטיפול בגורים.

טמרין זה כמו שאר מיני הטמרין הוא אוכל-כול והוא אוכל חרקים, פירות ותפליטי עצים.
לטמרין זה מספר טורפים בעיקר מיני נחשים ולטאות גדולות. בשילוב עם טמרין חום-ראש הוא יתקוף טורפים גדולים יותר למשל הטאירה הגדול ממשפחת הסמורים.

אוכלוסיית מין זה יציבה ולא קיים לה איום ישיר כלשהו.
## מיון
למין זה שלושה תת-מינים:
* **טמרין לבן-שפתיים ג'ופריי** (*S. l. labiatus*) - נפוץ בין נהר פורוס ממערב ועד נהר מדיירה ממזרח. בצפון עד לקו האורך של פורטו וליו ובדרום עד לנהר מדרה דה דיוס שבבוליביה.
* **טמרין לבן-שפתיים תומאס** (*S. l. thomasi*) - בצפון מערב ברזיל במדינת האמזונאס במשולש שבין נהר האמזונאס מדרום, נהר ז'פורה מצפון וממזרח וקו אורך 68 ממערב.
* **טמרין אדום-בטן** (*S. l. rufiventer*) - בין נהר פורוס ממערב ועד נהר מדיירה ממזרח. בצפון עד לנהר האמזונאס ובדרום עד לקו האורך של פורטו וליו (שזו תחילת תפוצתו של טמרין לבן-שפתיים ג'ופריי).
תת-המינים חיים ביערות גשם טרופיים. 

## קישורים חיצוניים

## הערות שוליים

קטגוריה:מרמוסטיים
קטגוריה:ברזיל: יונקים
רבי אבין

**רבי אבין** הוא אמורא ארץ-ישראלי, בדור השלישי, מגדולי תלמידיו של רבי יוחנן. לפי הרב אהרון הימן ומרדכי מרגליות הוא האמורא המפורסם רבין.

ייתכן כי בצעירותו עוד הספיק ללמוד אצל רבי יהודה הנשיא, והוא מסר הלכות בשמו. אך את עיקר תורתו קנה מפי רבו המובהק רבי יוחנן. אמרותיו של רבי אבין מוזכרות פעמים רבות בתלמוד הבבלי, לרוב כ"בעי" (חקירה הלכתית), וכאמורא ארץ ישראלי הוא מוזכר גם פעמים תכופות בתלמוד הירושלמי. לדעת אהרן הימן בנו הוא האמורא יוסי בר אבין.

רבי אבין הוא היחיד מבין האמוראים שנקראו "אבין" שנקרא כך לא שם ליווי או כינוי, בשונה מהאמוראים האחרים שחיו בבבל, "רבי אבין נגרא" אביו של רב חייא ורב אידי, ומרבין ששמו האמיתי היה "רבי אבין", כמוזכר בתלמוד הירושלמי.

חבירו היה רבי ירמיה הראשון (שניהם היו מזקני תלמידיו של רבי יוחנן), שאמר לרבי אבהו שמסיבה זו יש להעדיף את שיקול דעתו שלו עצמו – רבי ירמיה, ושל רבי אבין ורבי מיישא, על פני דעתם של רבי אבהו, רבי יצחק נפחא ורבי חנינא בר פפי.

בחורבות הכפר קצרין העתיקה נתגלו ארבע כתובות בארמית. רק אחת מהן שלמה, ועליה נכתב "רבי אבון משכבו בכבוד". הארכאולוג דן אורמן סבור שזו מצבה מקברו של האמורא רבי אבון (פעמים נקרא ר' אבין ר' אבון).

## קישורים חיצוניים

* 
* 

## הערות שוליים

קטגוריה:הדור השלישי לאמוראי ארץ ישראל
קטגוריה:תלמידי רבי יוחנן
קטגוריה:תלמידי רבי יהודה הנשיא
תעלת הניקוז בעיר דוד

ממוזער|מסלול ההליכה בתעלה|326x326px
שמאל|ממוזער|250px|תעלת הניקוז בעיר דוד
**תעלת הניקוז בעיר דוד** היא תעלת ניקוז משלהי תקופת בית שני, הממוקמת מתחת לרחוב המרכזי המרוצף והמדורג שחצה את העיר ירושלים, בסמוך לכותל המערבי בצפון ועד לבריכת השילוח שבעיר דוד בדרום. תוואי תעלה זו עוקב אחרי עמק הטרופיון.

## היסטוריה

הקטע הצפוני של התעלה התגלה בשנת 1867 על ידי צ'ארלס וורן מתחת לרחוב המרוצף הקדום שליד 'קשת רובינסון'. קטע זה נבדק מחדש בידי פרופ' בנימין מזר בשנים 1968-75 ובידי רוני רייך ויעקב ביליג בשנים 1994-96 ב"גן הארכאולוגי" מרכז דוידסון.
הקטע הדרומי של התעלה התגלה בידי הארכאולוגים פ' בליס וא' דיקי בשנים 1894-97 ליד בריכת השילוח בקצה הדרומי של עיר דוד, כ-600 מ' מדרום. רוני רייך ויעקב ביליג חפרו בקטע האמצעי שנוקה עד שנת 2011.

התעלה עוברת מתחת לרחוב המרוצף שבו הלכו תושבי ירושלים ועולי הרגל בעת העתיקה. קטעים אחדים מן הרחוב הזה נחשפו וידועים לאורך התוואי. תעלת הניקוז היא עדות לכך שפרנסי העיר בשלהי תקופת בית שני דאגו לרווחת התושבים ועולי הרגל. בעת העתיקה הוליכה התעלה בעיקר מי גשמים שנוקזו מרחבי העיר, כדי שלא יצטברו ושלא יהוו מטרד לציבור. בחינת התעלה מצביעה על ההשקעה הרבה בבנייתה. בחלקה הצפוני היא חצובה בסלע ומקוּרה בקמרון אבן מאורך, ואילו בהמשכה הדרומי היא בנויה ומקוּרה בלוחות אבן שטוחים. גובהה של התעלה מגיע במקומות מסוימים עד לכ-3 מטרים ורוחבה כמטר. חלקה חצוב בסלע, אך רובה בנוי מאבני גיר, חלקן מסותתות עם פיתוחי שוליים כפי שהיה מקובל בתקופת הבית השני. גודל האבנים מגיע למטר על 40 ס"מ או מטר על 80 ס"מ, אבל חלקן גם קטן יותר. רוחב התעלה משתנה ממטר וחצי, ועד למקום הצר ביותר - כחצי מטר.
בתוך המנהרה ניתן לראות את אבן היסוד של הכותל המערבי, המקיפה את הר הבית.

לטענת החופרים, המנהרה נחפרה, ככל הנראה, בימי הורדוס. התעלה מוזכרת בספרו של יוסף בן מתתיהו, מלחמת היהודים,

בתעלה נמצאו עשרות כלי חרס תמימים, ששימשו ככל הנראה את היהודים שהתחבאו בתעלה בזמן המרד, כפי שתיאר יוספוס. בחלקה התחתון ניתן לראות שברים בריצוף של הרחוב שמעל התעלה - גם זה בהתאמה לתיאור של יוספוס על הרומאים ששברו את הריצוף כדי להרוג את המורדים בתעלות. חיזוק נוסף לטענה זו נמצא בממצאים מהתעלה, ובהם חרב רומית (גלאדיוס), מטבעות מימי המרד הגדול נגד הרומאים, כלי חרס, כלי אבן ונרות חרס מהתקופה.

### ממצאים נוספים
בתוך התעלה נחשפו ממצאים רבים מסוף ימי הבית השני כגון פעמון הזהב (שיש מי שחושב שהוא של הכהן הגדול), אבן עם חרותת מנורה, חותם אבן עם כיתוב באותיות עבריות (ככל הנראה 'דכא ליה' - טהור לה').

## קישורים חיצוניים
* דליה מזורי, הצצה: תעלת הניקוז העתיקה ליד הכותל, nrg, תאריך 26/1/2011
* 
* 
* 
* הושלם ניקוי תעלת הניקוז של ירושלים מימי הבית השני (ינואר 2011), באתר רשות העתיקות
* כך נחשפה הדרך מבריכת השילוח לבית המקדש, באתר Youtube, יוני 2010

* David Lee Miller, Exclusive New Evidence About Historic Site, **Fox News**, 25/1/2011


## הערות שוליים

קטגוריה:אתרים ארכאולוגיים יהודיים בארץ ישראל
קטגוריה:אתרים ארכאולוגיים בירושלים
קטגוריה:עיר דוד
קטגוריה:סילואן
אהרן יפה'ן

הרב **רפאל אהרן יפה'ן** (תש"ה, 1945 – ה' באדר ב' תשנ"ב, מרץ 1992) היה ר"מ בישיבת חברון ומהדיר תורת הראשונים.

## ביוגרפיה
נולד בניו יורק לרב יעקב חיים יפה'ן, ראש ישיבת בית יוסף בניו יורק ומחבר ספר "נר משפט" על מסכת סנהדרין (בנו של הרב אברהם יפה'ן, חתנו של הסבא מנובהרדוק). בשנת תשכ"ו נישא ללאה, בתו של ראש ישיבת חברון הרב משה חברוני. בשנות ה-70 מונה כר"מ בישיבת חברון. במקביל עסק בההדרת תורת הראשונים. הוציא לאור את חידושי הריטב"א על מסכתות יבמות ונדרים בהוצאת מוסד הרב קוק, וכמו כן את חידושי הרמב"ן על מסכת עירובין בהוצאת מכון התלמוד הישראלי השלם. חידושי הריטב"א על יבמות הופיעו בשני כרכים עבים ובהם מעל ל-1,300 עמודים.

בשנות ה-80 לקה בלבו ושהה בארצות הברית לצורכי ריפוי. נפטר בשנת תשנ"ב, בגיל 47. נפטר ב-1992 ונקבר בהר המנוחות. לאחר פטירתו הוציאו תלמידיו את שיעוריו על מסכת יבמות בספר "שיעורי רבי אהרן".

## משפחתו
* אשתו הייתה המשוררת לאה יפה'ן.
* בנו, הרב שמואל יפה'ן - ראש כולל "בית יוסף".
*בנו, הרב איתן יפה'ן ר"מ בישיבת חברון
* בנו הרב משה יפה'ן ראש קיבוץ בישיבת חברון, וראש חבורה בישיבת מיר.
* בתו, גברת אסתר פרידמן - סגנית מנהלת בסמינר "עלי באר". בעלה, הרב משה אהרון פרידמן -ר"מ בישיבת מיר.

## ספריו
* **חידושי הריטב"א** - מסכת יבמות, הוצאת מוסד הרב קוק (2 כרכים)
* **חידושי הריטב"א** - מסכת נדרים
* **חידושי הרמב"ן** - מסכת עירובין
* **שיעורי רבי אהרן** - מסכת יבמות

## קישורים חיצוניים

## הערות שוליים

קטגוריה:מהדירי ספרות תורנית
קטגוריה:משפחת יוסף יוזל הורוביץ
קטגוריה:משפחת חברוני
קטגוריה:רבני ישיבת חברון כנסת ישראל
קטגוריה:ישראלים ילידי ארצות הברית
קטגוריה:יהודים הקבורים בהר המנוחות
קטגוריה:ישראלים שנולדו ב-1945
קטגוריה:ישראלים שנפטרו ב-1992
איברי-סיר-סן

**איברי-סיר-סן** (בצרפתית: **Ivry-sur-Seine**, בעברית: "איברי על הסן") היא קומונה במחוז הצרפתי עמק המארן, הגובלת בפרברים הדרומיים של פריז (כ-5 ק"מ ממרכז פריז), על גדות נהר הסן. אוכלוסייתה מונה כ-55 אלף תושבים.

## מקור השם
בתחילה נקרא היישוב "איברי" בלבד. מקור השם בשם הלטיני Ivriacum או Ibriacum, אשר התייחס כנראה לבעל הקרקע באזור בתקופה הרומית, Eburius. בשנת 1897 שונה שם היישוב באופן רשמי ל"איברי-סיר-סן" ("איברי על הסן") כדי לבדל בינו לבין יישובים בעלי שם זהה בצרפת.

## היסטוריה
העדויות המוקדמות ביותר לנוכחות של בני אדם באזור הן מלפני כ-4000 שנים. בשנת 52 לפנה"ס התרחש באיברי-סיר-סן קרב בין שבט הפריזים הגאלי שהתגוררו באזור לבין כוחותיו של טיטוס לאביינוס, סגנו של יוליוס קיסר במהלך מלחמת גאליה, שניצח אותם בקרב. העדות הכתובה הראשונה המזכירה את שמה של איברי היא כתב זכויות משנת 936 לספירה החתום על ידי לואי הרביעי, מלך צרפת.

במאה ה-9 היה אזור איברי בבעלות ראשי קתדרלת נוטרדאם, אולם החל מהמאה ה-13 האזור חולק לחלקים קטנים יותר בבעלותם של מנזרים ואדונים שונים. במאה ה-17 האדמה נרכשה על ידי האדון קלוד בוסק דובואה שבנה עליה טירה מרהיבה. הטירה נהרסה כליל במהלך המהפכה הצרפתית. בתחילת המאה ה-18 הפך האזור לאזור נופש עבור האצולה והבורגנות הפריזאית. במהלך המאה ה-19 הוקטנה הקומונה כאשר חלקיה הצפוניים סופחו לפריז כדי ליצור את הרובע השלושה-עשר של פריז.

מבחינה פוליטית ידועה איברי-סיר-סן כאזור קומוניסטי. מוריס תורז, שהנהיג את המפלגה במשך שנים רבות, כיהן כנציג האזור בפרלמנט במשך 32 שנים. מאז שנות ה-20 כיהנו שלושה ראשי עיר בלבד, כולם מהמפלגה הקומוניסטית.

## תחבורה ציבורית
ניתן להגיע אל איברי באמצעות קו 7 של המטרו הפריזאי וכן באמצעות קו C של רכבת הפרברים RER.

## קישורים חיצוניים

* 

* 
* 

קטגוריה:עמק המארן: ערים
דאנס-פופ

**דאנס-פופ** (באנגלית: **Dance-pop**) הוא ז'אנר של מוזיקת דאנס אלקטרונית שמקורו בסוף שנות ה-70. בדרך כלל מדובר במוזיקה אופטימלית המיועדת למועדוני לילה מתוך כוונה להיות רקידה אך מתאימה גם לרדיו להיטים עכשווי. מתפתח משילוב של דאנס ופופ עם השפעות של דיסקו, פוסט-דיסקו וסינת'-פופ. הוא מאופיין בדרך כלל על ידי פעימות חזקות עם מבני שירים קלים ולא מורכבים שבדרך כלל יותר דומה למוזיקת פופ מז'אנר המחול החופשי יותר, עם דגש על לחן כמו גם מנגינות קליטות.

## מאומני הז'אנר
ליידי גאגא, מדונה, הספייס גירלז, בריטני ספירס, ני-יו, ריהאנה, פינק, הוונטד, קשה, מייקל ג'קסון, פיטבול, ג'ניפר לופז וסיה.

## ראו גם
* ערכים על שירי דאנס-פופ

## הערות שוליים

קטגוריה:סגנונות מוזיקליים
קטגוריה:סגנונות פופ
קטגוריה:מוזיקה פופולרית
נערה ושמה ג'ורג'י

**נערה ושמה ג'ורג'י** (באנגלית: **Georgy Girl**, **ג'ורג'י גירל**, הופץ גם בשם **ג'ורג'י**) הוא סרט קולנוע בריטי מסוגת דרמה קומית משנת 1966 שהיה פופולרי ביותר בבריטניה. השחקנית הראשית, לין רדגרייב, ששיחקה את ג'ורג'י, גיבורת הסרט, הייתה מועמדת לפרס אוסקר לשחקנית הטובה ביותר וזכתה בפרס גלובוס הזהב, ג'יימס מייסון היה מועמד לפרס אוסקר לשחקן המשנה הטוב ביותר ושיר הנושא באותו שם, בביצוע להקת "המשחרים" (The Seekers), היה להיט ומועמד לפרס אוסקר אף הוא. הסרט, בבימויו של סילביו נאריצאנו לפי רומן מאת מרגרט פורסטר מתרחש בלב הסצנה של "לונדון החוגגת" ומביע את אווירת התקופה בצילומי חוץ רבים.

## עלילה
עם פתיחת הסרט ג'ורג'ינה פארקינס (המכונה ג'ורג'י) היא נערה כבת עשרים ממעמד הפועלים החיה בלונדון. הופעתה החיצונית מרושלת, היא שמנמונת ואיננה יפה במיוחד, אך ידידותית ואהודה ביותר, אולם אף גבר אינו מעוניין בה באופן רומנטי. ג'ורג'י מתגוררת בדירה יחד עם שותפה יפהפייה בשם מרדית' (שרלוט רמפלינג). בשלב מסוים נודע לה כי ג'יימס למינגטון (ג'יימס מייסון), איש עסקים אמיד שהוריה עובדים בשירותו כמשרתים, מעוניין להפוך אותה לפילגשו.

במקביל מנהלת מרדית' מערכת יחסים עם ג'וס ג'ונס (אלן בייטס), ממנו היא נכנסת להריון בלתי רצוי, שבעקבותיו השניים מתחתנים וממשיכים לחיות באותה דירה עם ג'ורג'י. המצב החדש הופך את התפקידים בין מרדית', ההרה והמשמינה לבין ג'ורג'י המחוזרת. גם ג'וס מתחיל להימשך לג'ורג'י והשניים מתאהבים. לאחר שמרדית' יולדת, היא מצהירה שבכוונתה למסור את התינוקת, שנקראה שרה, לאימוץ ולהתגרש. במקום זאת מציעה ג'ורג'י שהיא תגדל את שרה יחד עם ג'וס והם מתחילים לחיות כבני זוג. עד מהרה מואס ג'וס בתפקיד האב (הוא טוען שהיה שמח להיות אב לבן אך לא לבת), והוא עוזב ומותיר לג'ורג'י את התינוקת. אך כעת שירותי הרווחה עלולים לקחת ממנה את התינוקת, כיוון שאינה נשואה.

בינתיים נודע שאשתו של ג'יימס, איש העסקים העשיר, מתה לפתע והוא מביע את רצונו לשאת את ג'ורג'י לאישה. כך יוכל גם לאמץ את התינוקת ולדאוג לכל מחסורה. הסרט מסתיים בחתונתם של ג'ורג'י וג'יימס. השורה האחרונה בשיר הסוגר את הסרט היא "You're rich Georgy Girl" ("את עשירה, ג'ורג'י גירל").

## קישורים חיצוניים

* "נערה ושמה ג'ורג'י", באתר TCM
* 
* 
קטגוריה:סרטי 1966
קטגוריה:סרטי דרמה בריטיים
קטגוריה:סרטי דרמה קומית
קטגוריה:סרטי קולומביה
קטגוריה:סרטי קומדיה בריטיים
קטגוריה:סרטים בריטיים מבוססי ספרים
קטגוריה:סרטים המבוססים על רומנים בריטיים
לאה יפה'ן

**לאה יפה'ן** (כ"ט בכסלו ה'תש"ו, 4 בדצמבר 1945 - 21 במרץ 2013, י' בניסן ה'תשע"ג) הייתה רבנית ומשוררת חרדית ישראלית.

## ביוגרפיה
נולדה בנר חמישי של חנוכה בירושלים לרב משה חברוני ראש ישיבת חברון ולאשתו הרבנית רחל חברוני, בתו של הרב משה מרדכי אפשטיין.

בשנת תשכ"ו נישאה לרב אהרן יפה'ן, שהיה מראשי ישיבת חברון. נפטר בגיל 47 בשנת תשנ"ב.

הייתה בעלת תואר ראשון בפסיכולוגיה מאוניברסיטת ניו יורק ואישור ייעוץ נישואין ומשפחה מטעם מכון י.נ.ר (יועצי נישואין רבנים) שבחסות אוניברסיטת בר-אילן. קיבלה את פרס עמינח לשירה.

פרסמה משיריה בבמות שונות, בעיקר בעיתונות החרדית והדתית. פרסמה מספר ספרי שירה, תופעה יוצאת דופן בציבור החרדי.

קיבלה השראה מצ'סלב מילוש, וולט ויטמן וברטולט ברכט.

## משפחה
אחותה הייתה הסופרת מנוחה טוקר.

בניה הרב איתן והרב משה הם רבנים בישיבת חברון. חתנה הרב משה אהרן פרידמן הוא ר"מ בישיבת מיר. 

## ספריה
* **והמים עלו**, הוצאת גוונים - ליאור, תל אביב תשמ"ט
* **מעל הנראה מעל הנשמע**, הוצאת עקד, תל אביב תשנ"ד
* **פסיעת הטיפות**, הוצאת תמוז, תל אביב תשנ"ו
***בלי חיוך למצלמה**, עיצובים, תל אביב תשס"ז

## קישורים חיצוניים

* לאה יפהן, שירים, אתר דעת

קטגוריה:חרדים ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:משוררים חרדים
קטגוריה:משפחת יוסף יוזל הורוביץ
קטגוריה:משפחת חברוני
קטגוריה:רבניות (נשות רבנים)
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:ישראליות שנולדו ב-1945
קטגוריה:ישראלים שנולדו ב-1945
קטגוריה:ישראליות שנפטרו ב-2013
קטגוריה:ישראלים שנפטרו ב-2013
רמה רימינג

שמאל|ממוזער|250px|רמה רימינג, 2006
**רָמָה רימינג** (נולד ב-10 ביולי 1976) היא דמות דראג קווין המגולמת על ידי הבדרן הישראלי **רמי גוטוירט** (נולד ב-10 ביולי 1976).

## ביוגרפיה
רמי גוטוירט נולד ביפו. הוא למד בסטודיו למשחק מיסודו של יורם לוינשטיין ובעל תואר ראשון במנהל עסקים. שם הבמה שלו ודמותו נוצרו בשנת 1998.

רמה רימינג השתתפה בתחרות הדראג בשנת 1998 שם זכתה במקום השני. לאחר התחרות היא הקימה ביחד עם ציונה פטריוט את צמד הדראג המצליח "הדראגולות" אשר התפרק כשש שנים מאוחר יותר. במשך 9 שנים היא הופיעה במועדון הדראג "DIVA" בתל אביב ואף ניהלה אותו אמנותית וכיום היא מובילה את תחום ההפעלות כדראגקווין למסיבת רווקות.

במסגרת הופעותיה רמה מציגה דמויות של ידוענים כגון ריטה, מאיה בוסקילה, חוה אלברשטיין ומדונה. בנוסף, היא עוסקת בהנחיה וסטנדאפ. 

רמה רימינג השתתפה בתוכניות הטלוויזיה "אקזיט", "קצרים", "אינסטינקט בסיסי" ,"לילה בכיף" ו"101 דרכים לעוף". רימינג ערכה הופעה משותפת עם שירי מימון, השתתפה בגרסה הישראלית של המחזמר "שיקגו", הופיעה ב"טקס האוסקר הישראלי" ובפסטיבל הויגסטוק הישראלי, שמפיק ארגון בלה דואגת למען העלאת המודעות למחלות מין ושימוש באמצעי מניעה.

כיום רמה מופיעה יחד עם קלרה ובלה במופע הבידור "ויוה לה דיווה" בבית ציוני אמריקה.

אינסטגרם של להקת הדראג "ויוה לה דיווה"

## קישורים חיצוניים
* 
* הדף של רמה רימינג בפייסבוק
* 

קטגוריה:דראג בישראל
קטגוריה:להט"בים ישראלים
קטגוריה:אמנים ישראלים הידועים בשם במה
קטגוריה:קומיקאים יהודים ישראלים
קטגוריה:בת ים: אישים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראלים שנולדו ב-1976
מתקן החקירות בזכרון יעקב

שמאל|ממוזער|250px|בית ההבראה של "מבטחים" בזכרון יעקב
**מתקן החקירות בזכרון יעקב** היה מתקן צבאי סגור שהוקם בבית ההבראה של "מבטחים" בזכרון יעקב, שבו שוכנו פדויי שבי שחזרו משבי האויב במלחמת יום הכיפורים, כדי לחקור אותם על נסיבות נפילתם בשבי ועל התנהגותם במהלכו. החקירה במתקן הייתה אירוע טראומטי עבור חלקם, ויש הטוענים כי עקב כך אינם מסוגלים לעבור ליד זכרון יעקב גם שנים רבות לאחר מכן.

## עדויות פדויי שבי
החקירה בבית ההבראה השאירה רושם קשה מאוד על חלק מהחיילים.

עדות השבוי נתן מרגלית שחזר מהשבי במצרים:

עדות השבוי יואב בן דוד שחזר מהשבי בסוריה:

עדות השבוי גדעון ארנהלט שנפל בשבי במוצב החרמון:

## תגובת דובר צה"ל

דובר צה"ל בחר לא להתייחס לאירועים במתקן בזיכרון, אך הודיע על פקודה מעודכנת על פיה יפעלו כל גורמי הצבא המטפלים בפדויי השבי:

## סדרת הטלוויזיה "חטופים"
גידי רף, במאי סדרת הדרמה הישראלית "חטופים", סיפר בריאיון באתר "וואלה!", כי החוויה שעברו פדויי השבי במתקן בזיכרון והתחקיר שערך אודותיה, שימשו אותו בחלק מעלילת הסדרה, שבה משמש השחקן גל זייד חוקר שבויים מטעם מערכת הביטחון. באמצעות פרק זה בסדרה מותח רף ביקורת על מערכת הביטחון והמרדף שלה אחרי הסודות שהשבויים הסגירו או לא הסגירו בהיותם בשבי.

## לקריאה נוספת
* רונן ברגמן וגיל מלצר, "קראו לנו הערפדים", "ידיעות אחרונות", 31 בדצמבר 2004
*"301 פדויים: סיפורם של הפדויים שחזרו מהשבי במצרים ובסוריה": סרט תיעודי בשני חלקים, ששודר בכאן 11:
**
**
* שלמה מן, שבויי זכרון יעקב, באתר "נעמוש", 2 במרץ 2025

## הערות שוליים

קטגוריה:שבי במלחמת יום הכיפורים
קטגוריה:זכרון יעקב: מבנים
יונה צבר

**יונה צבר** (Yona Sabar; נולד ב-1938) הוא בלשן וחוקר יהדות כורדיסטן, מכהן כפרופסור לעברית באוניברסיטת UCLA בלוס אנג'לס. 
## חייו
צבר נולד בזאכו שבכורדיסטן העיראקית כ**יונה ביי צבאע'א**. בשנת 1951 עלה לישראל עם בני-משפחתו והתיישב בירושלים. לאחר עלייתו עִברת את שם משפחתו לצבר. בשנת 1963 קיבל תואר ראשון בעברית ובערבית מהאוניברסיטה העברית בירושלים. הוא היה בין תלמידיהם של יעקב פולוצקי וחיים רוזן. במהלך לימודיו, היה צבר הסטודנט הראשון לקבל מלגת מחקר ממכון בן-צבי לחקר קהילות ישראל במזרח. לאחר התואר הראשון, המשיך את לימודיו בארצות הברית וקיבל תואר דוקטור בשנת 1970 מאוניברסיטת ייל.

צבר פרסם למעלה מ-90 מאמרים וספרים בנושא ארמית חדשה צפון-מזרחית, שאותה הוא דובר כשפת אם, ובנושא תרבות יהודי כורדיסטן. עבודת הדוקטור שלו הוקדשה לההדרה של כתבי-יד בארמית חדשה מן המאה ה-17 שמקורם בעיר נרווה שבעיראק (שבמחוז דהוכ). בין עבודותיו החשובות מילון לארמית-חדשה. 

בשנת 2008 פרסם בנו, העיתונאי אריאל צבר, ספר ביוגרפי עליו, שבו הוא מגולל את סיפור עלייתו ארצה והגירתו לארצות הברית. לפי הספר, יונה צבר היה הנער היהודי האחרון שחגג בר מצווה בזאכו. 

צבר הוא אחיו של החוקר לפולקלור יהודי שלום צבר.

## מספריו
* יונה צבר, **מדרשים בארמית יהודי כורדיסטן**, הוצאת האקדמיה הלאומית הישראלית למדעים, ירושלים תשמ"ה

* *The Folk Literature of the Kurdistani Jews: An Anthology*, Yale University Press, 232 pp., 1982. 
* *A Jewish Neo-Aramaic dictionary: dialects of Amidya, Dihok, Nerwa and Zakho, Northwestern Iraq*, Harrassowitz, 337 pp., 2002. 


## לקריאה נוספת
* אריאל צבר, **גן העדן של אבי: מסעו של בן בעקבות עברו היהודי בכורדיסטן**, (מאנגלית: יואב כ"ץ), ירושלים: שוקן, תש"ע-2009.

## קישורים חיצוניים
* יונה צבר באתר אוניברסיטת UCLA
*  - על "גן העדן של אבי"
* 
* 

קטגוריה:בלשנים ולשונאים יהודים
קטגוריה:בלשנים ולשונאים אמריקאים
קטגוריה:חוקרי יהדות יהודים אמריקאים
קטגוריה:חוקרי יהדות כורדיסטן
קטגוריה:מילונאים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת ייל
קטגוריה:סגל אוניברסיטת קליפורניה בלוס אנג'לס
קטגוריה:ישראלים ילידי כורדיסטן
קטגוריה:ישראלים שנולדו ב-1938
פורט אייזיק

[שמאל|ממוזער|250px|מבט על נמל עיירת פורט אייזיק, [קורנוול, אנגליה]]
ממוזער|שעת בוקר מוקדמת בנמל הדייגים של פורט אייזיק (אוקטובר 2017)
**פורט אייזיק** (באנגלית: **Port Isaac**) הוא כפר דייגים לחופו של האוקיינוס האטלנטי, בקורנוול, אנגליה. המזח של העיירה נבנה במהלך שלטונו של הנרי השמיני. הבתים אשר מסביב מתחם הכפר נבנו במהלך המאה השמונה עשרה ובמהלך המאה התשע עשרה. מאז פריחתו של המקום נקשרה הצמיחה לדיג ולהעברות משא של תושבי העיירה. בפורט אייזיק ישנה תחנת הצלה אשר נבנתה בשנת 1869 עם שתי ספינות הצלה הנקראות "ריצ'רד" ו"שרה". בית הסירות הישן שימש עד לאחרונה כבית הדואר.

לתושבי העיירה יש קבוצה מקומית של זמרי שאנטי ימיים הנקראים "חברי הדייגים" (Fisherman's Friends), השרים באופן קבוע בימי הקיץ על גדות הנמל החל מהשעה שמונה בערב.

מסלולי טיול מומלצים בכפר:

* שביל הליכה מפורט אייזיק ל-Port Gaverne.
* סיורים בגלריות המקומיות ובחנויות אמנויות מלאכה.
* טיולי סירות או מסע דיג מן הנמל במהלך עונת הקיץ.
* ביקור בחופים הסמוכים Polzeath ו-Daymer Bay. 
* שיטוט בסמטאות הצרות של הכפר, ברחובות מרוצפים בבתי הדייג מהמאה ה -18, אשר רובם רשומים רשמית כבעלי חשיבות אדריכלית או היסטורית.

## היסטוריה כאתר צילומים
לפורט אייזיק יש היסטוריה כאתר צילומים לסדרות וסרטים ידועים, כגון איש חלום הבלהות (The Nightmare Man), פולדארק, אוסקר ולוסינדה (Oscar and Lucinda), להציל את גרייס (Saving Grace), וסדרת הדרמה קומית דוק מרטין.

## קישורים חיצוניים

* 

## הערות שוליים

קטגוריה:קורנוול: גאוגרפיה
קטגוריה:אנגליה: כפרים
1939 בארצות הברית

**[[1939]] בארצות הברית** הייתה השנה בה חגגה ארצות הברית 163 שנה מיום היווסדה.

## הנהגה
* הנשיא: פרנקלין דלאנו רוזוולט (המפלגה הדמוקרטית)
* סגן הנשיא: ג'ון גארנר (המפלגה הדמוקרטית)

## אירועים בולטים
[ממוזער|200px|שמאל|יוצא לאקרנים סרט ה[קאלט הקוסם מארץ עוץ, בכיכובה של ג'ודי גרלנד]]
* 20 בפברואר – צעדה בניו יורק שאורגנה של ידי האיגוד הגרמני אמריקאי בהשתתפות 20 אלף אנשים.
* 30 באפריל – נפתחת התערוכה העולמית של ניו יורק (1939).
* 23 במאי – הצוללת סקואלוס טובעת מול החוף המזרחי, אך הצי מצליח להציל 33 מתוך 59 אנשיה.
* 2 באוגוסט – אלברט איינשטיין שולח מכתב לרוזוולט בו הוא מפציר בו לפתוח בפרויקט פיתוח הפצצה הגרעינית. 
* 25 באוגוסט – יוצא לאקרנים סרט הקאלט הקוסם מארץ עוץ, בכיכובה של ג'ודי גרלנד. 
* 5 בספטמבר – מלחמת העולם השנייה: ארצות הברית מכריזה על נייטרליות במלחמה זו. 
* 2 בדצמבר – נפתח נמל התעופה לה גוארדיה בניו יורק 
* 15 בדצמבר – הסרט "חלף עם הרוח" מוקרן לראשונה, באטלנטה, ג'ורג'יה

## נולדו
* 2 באפריל – מרווין גיי, זמר נשמה אמריקאי (נרצח ב-1984) 
* 7 באפריל – פרנסיס פורד קופולה, במאי קולנוע אמריקאי
* 2 באוגוסט – וס קרייבן, במאי קולנוע אמריקאי (נפטר ב-2015)
* 4 באוקטובר – ג'קי קולינס, סופרת ושחקנית אמריקאית  (נפטרה ב-2015)
* 18 באוקטובר – לי הארווי אוסוואלד, רוצחו של ג'ון קנדי (נרצח ב-1963) 
* 26 בנובמבר – טינה טרנר, זמרת ושחקנית אמריקאית

## נפטרו

* 13 בנובמבר – לויס וובר, שחקנית אמריקאית (נולדה ב-1879)

## קישורים חיצוניים

*
1938 בארצות הברית

**[[1938]] בארצות הברית** הייתה השנה בה חגגה ארצות הברית 162 שנה מיום היווסדה.

## הנהגה
* הנשיא: פרנקלין דלאנו רוזוולט (המפלגה הדמוקרטית)
* סגן הנשיא: ג'ון גארנר (המפלגה הדמוקרטית)

## אירועים בולטים

* המיתון שהחל ב-1937 ממשיך לאורך רוב השנה, עם תחילת התאוששות ביוני
* 24 בפברואר – ייצור ראשון של מברשת שיניים עשויה סיבי ניילון 
* 6 באפריל – מתגלה התרכובת טפלון
* 29 ביוני – שמורת הטבע אולימפיק מקבלת מעמד של פארק לאומי
* 6–15 ביולי – בוועידת אוויאן שהתכנסה בצרפת ביוזמת רוזוולט, ארצות הברית מסכימה לקלוט 27,370 פליטים יהודים מאירופה בלבד
* 18 באוגוסט – גשר אלף האיים, המחבר בין ארצות הברית וקנדה, נפתח רשמית לתנועה בטקס בהשתתפות הנשיא רוזוולט וראש ממשלת קנדה מקנזי קינג
* 9 בספטמבר – בתגובה לנאום של שגריר ארצות הברית בצרפת, רוזוולט מבהיר שזה "100% טעות" לחשוב שארצות הברית תצטרף למלחמה נגד גרמניה הנאצית ובני בריתה
* 21 בספטמבר – סופת הוריקן פוגעת בלונג איילנד וניו אינגלנד וגורמת למותם של בין 682 ל-800 בני אדם.
* 24 באוקטובר – חוק פדרלי קובע לראשונה שכר מינימום בכל רחבי האיחוד
* 30 באוקטובר – אורסון ולס משדר את תסכית הרדיו "מלחמת העולמות" על פלישה של חוצנים ממאדים לכדור הארץ, וגורם להיסטריה המונית

## נולדו
* 2 בינואר – רוברט סמיתסון, פסל אמריקאי (נפטר ב-1973) 
* 7 באפריל – פרדי האברד, חצוצרן ג'אז אמריקאי (נפטר ב-2008) 
* 25 במאי – ריימונד קארבר, סופר אמריקאי (נפטר ב-1988) 
* 20 ביולי – נטלי ווד, שחקנית אמריקאית (נפטרה ב-1981) 
* 21 ביולי – ג'אנט רינו, התובעת הכללית ה-78 של ארצות הברית ,(נפטרה ב-2016) 
* 21 באוגוסט – קני רוג'רס, זמר ושחקן אמריקאי
* 29 באוגוסט – אליוט גולד, שחקן אמריקאי 
* 2 בנובמבר – פט ביוקנן, פוליטיקאי אמריקאי
* 19 בנובמבר – טד טרנר,  איש עסקים אמריקאי והבעלים של מספר חברות תקשורת גדולות.
* 29 בדצמבר – ג'ון וויט, שחקן אמריקאי זוכה פרס אוסקר.

## נפטרו

* 15 בספטמבר – תומאס וולף, סופר אמריקאי (נולד ב-1900) 

## קישורים חיצוניים

*
1937 בארצות הברית

**[[1937]] בארצות הברית** הייתה השנה בה חגגה ארצות הברית 161 שנה מיום היווסדה.

## הנהגה
* הנשיא: פרנקלין דלאנו רוזוולט (המפלגה הדמוקרטית)
* סגן הנשיא: ג'ון גארנר (המפלגה הדמוקרטית)

## אירועים בולטים

* 20 בינואר – פרנקלין דלאנו רוזוולט, מושבע לכהונה השנייה כנשיא ארצות הברית, ומאז ביום זה מושבעים נשיאי ארצות הברית 
* 16 בפברואר – נרשם פטנט על הניילון על ידי ממציאו, וולאס קרותרס מחברת דופונט 
* 15 במרץ – בנק הדם הראשון מוקם בארצות הברית 
* 6 במאי – אסון ספינת האוויר (צפלין) הגרמנית "הינדנבורג" בניו ג'רזי 
* 27 במאי – נחנך גשר שער הזהב בסן פרנסיסקו 
* 2 ביולי – הטייסת אמיליה ארהארט והנווט פרד נוּנָן נעלמים בנסיבות לא-ברורות בשמי האוקיינוס השקט בסמוך לאי האולנד במהלך ניסיון להקיף את העולם בטיסה.

* 22 ביולי – ניו דיל: הסנאט דוחה את הצעתו של הנשיא פרנקלין דלאנו רוזוולט להוסיף שופטים לבית המשפט העליון 


File:Hindenburg burning.jpg|6 במאי: אסון ספינת האוויר הגרמנית "הינדנבורג" בניו ג'רזי 
File:GoldenGateBridge-001.jpg|27 במאי: נחנך גשר שער הזהב בסן פרנסיסקו
File:Amelia Earhart - GPN-2002-000211 (restored).jpg|2 ביולי: הטייסת אמיליה ארהארט והנווט פרד נוּנָן נעלמים בנסיבות לא-ברורות בשמי האוקיינוס השקט בסמוך לאי האולנד במהלך ניסיון להקיף את העולם בטיסה.


## נולדו
* 30 במרץ – וורן בייטי, שחקן ובמאי קולנוע אמריקאי
* 5 באפריל – קולין פאוול, יושב ראש המטות המשולבים של ארצות הברית בעת מלחמת המפרץ, ומזכיר המדינה 
* 22 באפריל – ג'ק ניקולסון, שחקן אמריקאי, 3 פעמים זוכה פרס אוסקר 
* 4 במאי – רון קרטר, נגן קונטרבס וצ'לו אמריקאי
* 12 במאי – ג'ורג' קרלין, סטנדאפיסט ושחקן אמריקאי (נפטר ב-2008) 
* 15 במאי – מדליין אולברייט, מזכירת המדינה ה-64 של ארצות הברית 
* 1 ביוני – מורגן פרימן, שחקן קולנוע אמריקאי
* 12 ביולי – ביל קוסבי, שחקן וקומיקאי אמריקאי
* 8 באוגוסט – דסטין הופמן, שחקן קולנוע אמריקאי
* 11 באוקטובר – רון ליבמן, שחקן אמריקאי

## נפטרו

[שמאל|ממוזער|120px|[אמיליה ארהארט]]
* 15 במרץ – ה.פ. לאבקרפט, סופר אמריקאי (נולד ב-1890) 
* 23 במאי – ג'ון ד. רוקפלר, יזם אמריקאי (נולד ב-1839) 
* 7 ביוני – ג'ין הארלו, שחקנית קולנוע אמריקאית (נולדה ב-1911) 
* 2 ביולי – אמיליה ארהארט, טייסת אמריקאית (נעלמה) (נולדה ב-1897) 
* 11 ביולי – ג'ורג' גרשווין, מלחין יהודי-אמריקאי,(נולד ב-1898) 

## קישורים חיצוניים

*
ריצ'רד הנרי טוני

**ריצ'רד הנרי טוני** (באנגלית: **Richard Henry Tawney**, 30 בנובמבר 1880 - 16 בינואר 1962) היה היסטוריון כלכלי סוציאליסט-נוצרי, תומך נלהב בחינוך מבוגרים. הוא תואר כ"בעל ההשפעה הרחבה ביותר מכל היסטוריון בן-דורו - פוליטית, חברתית ויותר מכל חינוכית".

נולד ב-30 בנובמבר בכלכותה שבהודו. אביו היה חוקר הסנסקריט צ'ארלס הנרי טוני. התחנך בבית הספר הפנמייתי רוגבי בווריקשייר שם התחבר עם וויליאם טמפל שלימים היה לארכיבישוף של קנטרברי. ב-1903 לאחר שסיים את לימודיו באוקספורד, התגורר עם חברו וויליאם בוורידג' בבית ההתיישבות טוינבי הול, שם עסק בהוראה והשלמת השכלה לאנשים ממעמד העובדים. לחוויה הייתה השפעה עמוקה עליו. הוא הבין שצדקה אינה מספקת ונדרש שינוי מבני גדול כדי להביא לצדק חברתי לעניים.

ב-1906, הצטרף טוני לאגודה הפביאנית ונבחר לנהלה בין 1921 ל-1933. הוא הצטרף למפלגת הלייבור ב-1918. ב-1935 טוני סירב להצעה לשריון מקום עבורו בפרלמנט הבריטי, מתוך אמונה כי חברות בפרלמנט איננה הדרך הטובה ביותר עבורו לתרום למפלגה.

## הגותו
עבודתו החשובה הראשונה של טוני נקראה **הבעיה ה[[חקלאות|אגררית]] ב[[המאה ה-16|מאה ה-16]]** (1921). פרסם ספרים רבים בסוגיות חברתיות ובהם **החברה הרכושנית** (1921), **דת ועליית הקפיטליזם** (1926), **שוויון** (1931). כתביו מהווים מסמכים מכוננים בהגות הסוציאל-דמוקרטית, ובבסיסם ההנחה - המתבססת על אמונתו הדתית - כי כל אדם הוא בעל ערך, ועל כן יש להגביל את בעלי העצמה מלפגוע בחלשים.

## קישורים חיצוניים

* 
* 
* 

## הערות שוליים

קטגוריה:סוציאליסטים בריטים
קטגוריה:היסטוריונים בריטים
קטגוריה:היסטוריונים כלכליים
קטגוריה:בריטים שנולדו ב-1880
קטגוריה:בריטים שנפטרו ב-1962
קטגוריה:מונצחים בשלט כחול של ארגון המורשת האנגלית
גאוגרפיה אנושית

**גאוגרפיה אנושית** היא תחום מחקר במדע הגאוגרפיה אשר פותח על ידי הגאוגרף הגרמני פרידריך ראצל. הגאוגרפיה האנושית בודקת את יחסי הגומלין בין האדם לטבע ועוסקת בעיקר בפעילות בני האדם בסביבה ובמרחב ובהשפעתם עליה.

## תחומי מחקר בגאוגרפיה האנושית
[שמאל|ממוזער|280px|"[מפת נולי" משנת 1748, המתארת את צפיפות העיר רומא]]
הגאוגרפיה האנושית מתחלקת למספר תחומי מחקר:
### גאוגרפיה פוליטית

עוסקת בנושאים שנמצאים בנקודת המפגש בין גאוגרפיה לפוליטיקה, בעיקר נושאים כמו גבולות, ביטחון וטריטוריה, סכסוכים של הסכמי שלום, מלחמות, המבנה התפקודי-גאוגרפי של המדינה ועוד.

### גאוגרפיה עירונית

עוסקת בתהליכים הקשורים להיווצרות ערים, התפתחותן, ההתיישבות בהן, מבנן הפנימי ופריסת הערים במרחב גאוגרפי מסוים.

### גאוגרפיה כלכלית

עוסקת בהשפעות הכלכליות על הגאוגרפיה במדינות מסוימות, בהשפעת המשאבים הטבעיים של המדינה, התפוקה מתעשייה ומחקלאות, התשתית הכלכלית במדינה והשפעותיה על הגאוגרפיה האנושית ועוד.

### גאוגרפיה תרבותית

עוסקת ביחסי הגומלין בין התרבות ובין המרחב והסביבה האנושית, ונושאיה העיקריים הם סמלי וגופי תרבות לאומיים, סמלים וגופים ציבוריים דתיים, השפעת הספרות והאמנות על הסביבה האנושית, ועוד.

### גאוגרפיה היסטורית

## ראו גם
*דמוגרפיה
*גאוסופיה
*גאוגרפיה פמיניסטית

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:תחומים בגאוגרפיה
קלודיה כריסטיאן

**קלודיה כריסטיאן** (באנגלית: **Claudia Christian**, נולדה ב-10 באוגוסט 1965 בעיר גלנדייל קליפורניה) היא שחקנית, זמרת ומוזיקאית אמריקאית, ידועה בעיקר בתפקידה כסוזן איבנובה בסדרת המדע בדיוני "בבילון 5".

## קריירה
כריסטיאן החלה את דרכה בתפקידי אורח בסדרת הטלוויזיה "ובסטר" ובסדרת הפעולה המשטרתית "טי ג'יי הוקר" – סדרה בהפקתו של המפיק הנודע אהרון ספלינג. תפקידה המשמעותי הראשון היה תפקיד אורח בסדרת הטלוויזיה "דאלאס", ובסדרת הדרמה "ברנג'רס" (Berrenger's) בתפקיד מלודי יו. תפקידי אורח נוספים כוללים את הסדרות "ג'ייק והשמן", "האנטר", "רצח במשיכת קולמוס", "צוות לעניין", "זינוק לאתמול", "פרקליטי אל איי", "NYPD Blue" ו"ניפ/טאק".

בשנת 1991 שיחקה בקומדיה הסאטירית "אחורה באפלה" בכיכובם של ביל פקסטון ורוב לאו. בשנת 1994 קיבלה כריסטיאן את תפקיד קומנדר סוזן איבנובה בסדרת המדע בדיוני "בבילון 5", תפקיד אשר גרם לה להתפרסם בקנה מידה עולמי בהתאם להצלחתה המרשימה של הסדרה. בהמשך דרכה לקחה כריסטיאן תפקידים בסרטים שונים כגון "הנסתר" (The Hidden), "הגן" (The Garden), "שוטר מטורף 2" (Maniac Cop 2), "חצי מת" (Half Past Dead) ותפקיד אורח בתסכית רדיו של הסדרה הבריטית "דוקטור הו". ב-2014 שיחקה בתפקיד אורח בסדרות "קאסל" ו"המנטליסט", ב-2017 התארחה בסדרה "NCIS", וב-2018 גילמה את קפטן מיינראד בסדרה "מוקד 911" בפוקס.

## קישורים חיצוניים

* 

* ריאיון עם קלודיה כריסטיאן באתר סטארבייס972, 20 במרץ 2006
* ריאיון עם קלודיה כריסטיאן באתר סטארבייס972, 11 במאי 2006

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:בבילון 5
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
גוגל קבוצות

**גוגל קבוצות** או **Google Groups** הוא ממשק אינטרנטי חינמי של גוגל המיועד לקבוצות דיון, ומאפשר לקבוצת אנשים להתכתב יחדיו. בניגוד לפורומים אחרים, הדיון באתר לא חייב להתבצע בעמוד הבית אלא נעשה על ידי התכתבות ברשת המייל של הקבוצה. הממשק יוצר שירות של רשימת תפוצה סגורה שיכולה להתכתב עם עצמה.

בסוף 2010 הודיעה גוגל שהיא משאירה רק את הדיונים ומסירה את האופציות של דפי אינטרנט והעלאת קבצים.

## קישורים חיצוניים

* 

* www.groups.google.com, עמוד הבית של קבוצות
* סיור בקבוצות
* הודעת גוגל אודות צימצום, העברת שירות והשקעה בליבה

קטגוריה:גוגל
קטגוריה:אתרי אינטרנט שהושקו ב-2001
A Thousand Suns

**A Thousand Suns** הוא אלבום האולפן הרביעי של להקת הרוק לינקין פארק. האלבום יצא לאור ב-14 בספטמבר 2010, תחת חברת התקליטים Warner Bros. Records. את האלבום הפיקו ריק רובין ומייק  שינודה וכתבו חברי הלהקה עצמם. האלבום מהווה תפנית סגנונית חדה מאלבומיה הקודמים של הלהקה, כשהוא משלב אלמנטים ניסיוניים של מוזיקה אלקטרונית.

בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-430 ברשימת 1000 האלבומים הטובים ביותר לשנת 2010.

## הפקה
הקלטת האלבום החלה מיד לאחר צאת האלבום Minutes to Midnight.
יציאת האלבום תוכננה תחילה לתחילת 2010, אך יציאתו נדחתה עקב רצון של המפיק שינודה לבצע עריכות נוספות לאלבום.
שם האלבום לקוח מציטוט של רוברט אופנהיימר אודות פצצת אטום.

A Thousand suns נכנס היישר אל המקום הראשון במצעד הבילבורד 200 עם מכירות של כ-241,000 עותקים. גם מחוץ לארצות הברית הצליח האלבום במידה רבה והגיע למקום שני בבריטניה עם מכירת 46,711 עותקים ובקנדה למקום ראשון עם 23,000 עותקים. האלבום הגיע למקום הראשון גם במדינות נוספות, ביניהן שווייץ, גרמניה, אוסטרליה, איטליה ועוד.

מהאלבום יצאו ארבעה סינגלים; The Catalyst יצא לאור ב-2 באוגוסט 2010. השיר הגיע למקום הראשון במצעד האלטרנטיב והרוק של מגזין הבילבורד ובמצעד הרוק של בריטניה, אך לא הגיע לעשרת הגדולים ברוב המדינות. הסינגל השני מהאלבום, Waiting For the End, יצא לאור ב-1 באוקטובר 2010. השיר הגיע למקום הראשון במצעד שירי האלטרנטיב של הבילבורד, כמו גם למקום השני במצעד הרוק, אך לא הגיע לעשרת הגדולים באף מדינה. הסינגל השלישי, Burning in the Skies, הגיע לארבעים הגדולים בשלושה מצעדים רשמיים בעולם. Iridescent היה הסינגל הרביעי מהאלבום, ובמצעדי הפזמונים, הצליח ברמה דומה לקודמיו: במצעד הרוק של בריטניה הגיע אל המקום השני, אך לא הגיע לארבעים הגדולים ברוב המדינות בו דורג.

בשנת 2011 יצאה גרסה מוגבלת של האלבום הנקראת A Thousand Suns+ שמשלבת את האלבום עצמו את תהליך הכנתו ואת הופעת הלהקה במדריד ההופעה שזיכתה את הלהקה בתואר "ההופעה החיה הטובה ביותר" של MTV לשנת 2010

## רשימת רצועות

## סינגלים

## יוצרי האלבום
### הלהקה
* צ'סטר בנינגטון - סולן
* מייק שינודה - סולן, פסנתר
* בראד דלסון - גיטרה
* רוב בורדון - תופים
* ג'ו האן - די ג'יי
* דייב פארל - באס

### הפקה
* מייק שינודה - הפקה
* ריק רובין - הפקה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי לינקין פארק
קטגוריה:אלבומים באנגלית
קטגוריה:אלבומים שהופקו על ידי ריק רובין
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בצרפת
קטגוריה:אלבומי פלטינה באוסטרליה
קטגוריה:אלבומי פלטינה בארצות הברית
קטגוריה:אלבומי פלטינה בממלכה המאוחדת
קטגוריה:אלבומי פלטינה בקנדה
קטגוריה:אלבומי חברת וורנר רקורדס
הדניש

**הדניש** היה שליט (לוגל) חצי מיתולוגי של העיר השומרית חמזי, ששכנה באזור שבין הדיאלה לזב התחתון. היה הנציג היחיד של שושלת חמזי, ושלט במאה 25 לפנה"ס. הוא נזכר ברשימת המלכים השומרית.

לפי אפוס שומרי היה מצביא מצליח והצליח לכבוש את רוב מסופוטמיה. הדניש, כנראה היה באמת אישיות אמיתית ובאמת הצליח להשתלט על ניפור כי במשך זמן ארוך הוא נזכר במקדש אנליל בניפור. הדניש הובס על ידי אוחוב (Uhub), מושל (אנסי Ensi) כיש ונסוג צפונה. אחרי שכיש נכבשה על ידי מלך ארך אן-שקושנה, הדניש הצליח להפוך לזמן-מה את עירו להגמונית בצפון מסופוטמיה. 

## ראו גם
*רשימת המלכים השומרית

קטגוריה:מלכים בשומר
קטגוריה:אישים שהגיעו לגיל 110 לפני העת החדשה